మంచి నిర్ణయమే తీసుకుంటాం.. రెండు రోజుల్లో ప్రకటిస్తాం: పన్నీరు సెల్వంచెన్నై, ఆగస్టు 19 (ఆంధ్రజ్యోతి): అన్నాడీఎంకే రెండు వర్గాల విలీనంపై అందరూ ఆశిస్తున్న విధంగా మంచి నిర్ణయమే తీసుకుంటామని, రెండు రోజుల్లో ప్రకటిస్తామని మాజీ ముఖ్యమంత్రి ఒ.పన్నీర్సెల్వం ప్రకటించారు. ఈపీఎస్, ఓపీఎస్ వర్గాలు వర్గాలు విలీనమయ్యేందుకు శుక్రవారం రాత్రి వరకు తీవ్ర ప్రయత్నాలు కొనసాగగా, ఆఖరి నిమిషంలో బ్రేక్ పడిన సంగతి తెలిసిందే.  ఈ నేపథ్యంలో శనివారం ఉదయం పన్నీర్సెల్వం తన నివాసగృహంలో మద్దతుదారులతో మళ్లీ సమావేశమయ్యారు. సమావేశం అనంతరం పాత్రికేయులతో మాట్లాడుతూ, విలీనంపై ఇరువర్గాల మధ్య చర్చలు సానుకూలంగానే కొనసాగుతున్నాయని, రెండు రోజుల్లో విలీనంపై మంచి నిర్ణయాన్ని ప్రకటిస్తానని తెలిపారు. విలీనం కోసం సీఎం ఎడప్పాడి వర్గానికి ఎలాంటి నిబంధనలు విధించలేదని ఆయన స్పష్టం చేశారు. కాగా, ఎన్ని ఇబ్బందులు ఎదురైనా  దినకరన్ వెంటే ఉంటామంటూ ఆయనకు మద్దతు తెలుపుతున్న శాసనసభ్యులు ప్రతిజ్ఞ చేశారు.రజనీతో టీఎన్సీసీ అధ్యక్షుడు తిరునావుక్కరసర్ భేటీరజనీకాంత్ను టీఎన్సీసీ అధ్యక్షుడు ఎస్.తిరునావుక్కరసర్ శనివారం కలుసుకున్నారు. వీరిద్దరి మధ్య సుదీర్ఘకాలం సన్నిహిత సంబంధాలు ఉన్నప్పటికీ, రజనీకాంత్ రాజకీయ ప్రవేశంపై చర్చ జరుగుతున్న తరుణంలో ఈ భేటీ ప్రాధాన్యం సంతరించుకుంది.
manchi nirnayame teesukuntam.. rendu rojullo prakatistam: panneeru selvanchennai, aagastu 19 (aandhrajyoti): annadienke rendu vargala vileenampai andaruu aasistunna vidhamgaa manchi nirnayame teesukuntaamani, rendu rojullo prakatistaamani maji mukhyamantri o.pannirselvam prakatinchaaru. eps, ops vargaalu vargaalu vileenamayyenduku sukravaaram raatri varaku teevra prayatnaalu konasaagagaa, akhari nimishamlo breake padina sangati telisinde.  ee nepathyamlo sanivaaram udayam pannirselvam tana nivaasagruhamlo maddatudaarulatoe malli samavesamayyaru. samavesam anantaram paatrikeyulato maatlaadutuu, vileenampai iruvargaala madhya charchalu saanukuulamgaanee konasaagutunnaayani, rendu rojullo vileenampai manchi nirnayaanni prakatistaanani telipaaru. vileenam kosam cm edappadi vargaaniki elanti nibandhanalu vidhinchaledani aayana spashtam chesaru. kaga, enni ibbandulu edurainaa  dinakaran vente untaamantuu aayanaku maddatu teluputunna saasanasabhyulu pratigna chesaru.rajaneetho tncc adhyakshudu tirunavukkarasar bhetiirajaneekaanthnu tncc adhyakshudu es.tirunavukkarasar sanivaaram kalusukunnaru. veeriddari madhya sudiirghakaalam sannihita sambandhaalu unnappatikii, rajanikant rajakeeya pravesampai charcha jarugutunna tarunamlo ee bheti praadhaanyam santarinchukundi.